
Beth yw barn dysgwyr Blwyddyn 3 am asesu-cyfoedion?

Bwriad yr aseiniad yw dylunio a chynnal astudiaeth ymchwil ar raddfa fach, drwy werthuso’r offer ymchwil a ddewiswyd am yr astudiaeth mewn dyfnder ac yna dadansoddi’r data yn fanwl. Byddaf yn ystyried sut y gall canlyniadau’r ymchwil a’r broses ymchwil effeithio ar fy nysgu proffesiynol. Mae Asesu ar gyfer dysgu (AagD) yng nghalon Gwricwlwm i Gymru (Llywodraeth Cymru, 2020). Yn yr aseiniad yma byddaf yn ffocysu ar un agwedd o AagD yn benodol, sef asesu-cyfoedion. Penderfynwyd ymchwilio i'r cwestiwn ‘Beth yw barn dysgwyr blwyddyn tri am asesu-cyfoedion?’ Dosbarthwyd holiaduron i'r disgyblion, a hefyd cynaliwyd cyfweliadau grŵp ffocws byr gan ddefnyddio’r ‘Agwedd Mosäig’ (Clark,2005) er mwyn casglu ei farn am asesu-cyfoedion.  

Yn ôl Llywodraeth Cymru (2010) Asesu ar gyfer dysgu yw’r broses o ddarganfod y man y mae dysgwyr wedi’i gyrraedd o fewn continwwm dysgu, y man y mae angen iddynt anelu ato, a’r dull gorau o gyrraedd y man hwnnw. Mae asesu ar gyfer dysgu yn fath o asesu ffurfiannol’ (Llywodraeth Cymru, 2010). “Mae’r term asesu cyfoedion yn cyfeirio at y broses o gael y dysgwyr i fyfyrio’n feirniadol ar ddysgu eu cyfoedion, ac efallai awgrymu graddau ar gyfer hynny” (Roberts, , 2006, t6).  Mae athrawon yn gweld asesu cyfoedion yn fuddiol. “Mae disgyblion yn tueddu i fod yn fwy beirniadol o waith eu cyfoedion nag y byddai athrawon. Ond mae ein disgyblion, hyd yn oed disgyblion gallu isel, yn ei gael yn ysgogol iawn oherwydd bod ganddynt gynulleidfa fwy ar gyfer eu gwaith” (NEFR,2013). Rhagdybir bydd rhai disgyblion yn gweld asesu cyfoedion yn ddull effeithio o AagD a fydd rhai disgyblion ddim. Rhagdybir hefyd fydd yna gyfyngiadau efo’r dull o AagD.	Comment by Sioned Hughes: Cyfenw yn unig, e.e. Roberts, 2006
Angen rhif tudalen wrth ddyfynnu air am air, e.e. Roberts, 2006, t.4)

Adolygiad Llenyddiaeth 
Bwriad yr adolygiad yma yw diffinio AagD ac edrych yn benodol ar yr elfen o asesu cyfoedion. Mae’r term AagD, a ddiffiniwyd gan Broadfoot et al yw “y broses o geisio a dehongli tystiolaeth i’w defnyddio gan ddysgwyr a’u hathrawon i benderfynu ble mae’r dysgwyr yn eu dysgu, ble mae angen iddynt fynd a’r ffordd orau o gyrraedd yno” (Broadfoot et al., 2002, t 2–3). Mae ymchwil cenedlaethol a rhyngwladol wedi cynhyrchu corff mawr o dystiolaeth sy’n dangos bod dilyn egwyddorion asesu ar gyfer dysgu yn gwella’r profiad ystafell ddosbarth i ddysgwyr ac ymarferwyr ac yn gwella cynnydd a chyflawniad dysgwyr (Llywodraeth Cymru, 2013).  

Noda Black a Wiliam a’u cydweithwyr bod y gwahaniaethau rhwng asesu ar gyfer dysgu ac asesu dysgu ar y naill law, a rhwng asesu ffurfiannol ac asesu crynodol ar y llaw arall, yn wahanol o ran nwyddau (Dylan William, 2011). Rhoddir Asesiadau Crynodol o bryd i'w gilydd i bennu ar adeg benodol yr hyn y mae myfyrwyr yn ei wybod a'r hyn nad ydynt yn ei wybod. Mae llawer yn cysylltu asesiadau crynodol â phrofion safonol fel asesiadau gwladwriaeth yn unig, ond cânt eu defnyddio hefyd mewn rhaglenni dosbarth ac ystafell ddosbarth ac maent yn rhan bwysig ohonynt. Mae Asesiad Ffurfiannol yn rhan o'r broses gyfarwyddiadol. Pan gaiff ei ymgorffori mewn arfer ystafell ddosbarth, mae'n darparu'r wybodaeth sydd ei hangen i addasu addysgu a dysgu tra maent yn digwydd. Yn yr ystyr hyn, mae asesu ffurfiannol yn hysbysu athrawon a myfyrwyr am ddealltwriaeth myfyrwyr ar adeg pan ellir gwneud addasiadau amserol (Catherine Garrison & Michael Ehringhaus, 2011).  	Comment by Sioned Hughes: Noda 

Allan o’r pedwar egwyddor ar gyfer asesu mae asesu cyfoedion yn dod o dan asesu cyfoedion a hunan asesu, mae asesu cyfoedion yn ddull o asesu ffurfiannol. Mae asesu cyfoedion yn broses y mae dysgwyr yn ei defnyddio i raddio eu cyfoedion, ac mae, felly yn hynod berthnasol i ddatblygiad athrawon. Mae'n dynodi'r cydweithio ar y cyd gan y rhai sy'n ymwneud â'r broses ddysgu wrth arfarnu eu dysgu eu hunain (Tillema,H, 2010).  Nododd Llywodraeth Cymru mae gwerth unigryw i asesu cyfoedion oherwydd efallai y bydd dysgwyr yn derbyn beirniadaeth ar eu gwaith oddi wrth ei gilydd, ond ni fydden nhw’n cymryd beirniadaeth athrawon o ddifrif. Byddan nhw’n cyfathrebu mewn iaith y byddai'r dysgwyr eu hunain yn ei defnyddio'n naturiol (Llywodraeth Cymru,2010).

Mae adborth yn aml yn cael ei ystyried yn elfen ganolog o ymarfer addysgol ac yn hanfodol i ddysgu a datblygiad myfyrwyr (Fyfe & Rittle-Johnson, 2016; Hattie a Timperley 2007; Hays, Kornell, & Bjork, 2010; Paulus, 1999). Mae asesu cyfoedion wedi'i nodi fel un dull o gyflwyno adborth yn effeithlon ac yn effeithiol i ddysgwyr  (Topping 1998; van Zundert et al. 2010). Yn gyntaf, mae asesu cyfoedion yn galluogi myfyrwyr i ymgysylltu’n feirniadol â’r deunydd a aseswyd, i gymharu â chyferbynnu perfformiad â’u cyfoedion, ac i nodi bylchau neu wallau yn eu gwybodaeth eu hunain (Topping 1998). Yn ogystal, gall asesu gan gymheiriaid wella cyfathrebu adborth, oherwydd gall cyfoedion ddefnyddio iaith debyg a mwy hygyrch, yn ogystal â lleihau teimladau negyddol o gael eu gwerthuso gan ffigwr awdurdod (Liu et al. 2016). Gallwn ddadlau trwy gyflawni rôl aseswr a chael eu hasesu eu hunain, mae’n bosibl y gall dysgu myfyrwyr fod o fudd mwy na phe baent newydd gael eu hasesu (Reinholz 2016). Dadleuodd Topping (1998) fod effeithiau asesu cymheiriaid, ‘cystal neu’n well nag effeithiau asesiad athrawon’ (Topping, 1998. t.249). Dadl Könings yw gall asesu cymheiriaid fod yn wrthgynhyrchiol wrth ddysgu tasgau newydd oherwydd gwybodaeth annigonol y myfyrwyr am y maes (Könings et al. 2019).

Mae asesu cymheiriaid yn aml yn cael ei weithredu ar y cyd â rhyw fath o sgaffaldiau, er enghraifft, cyfarwyddiadau, a sgriptiau sgorio. Dangoswyd bod sgaffaldiau yn gwella ansawdd asesu cymheiriaid ac yn cynyddu swm yr adborth y mae aseswyr yn ei ddarparu (Peters, Körndle & Narciss, 2018). Dangoswyd hefyd bod asesu cymheiriaid yn fwy cywir pan ddefnyddir cyfarwyddiadau. Er enghraifft, canfu Panadero, Romero, & Strijbos (2013) fod myfyrwyr yn llai tebygol o orsgorio eu cyfoedion (Panadero, Romero, & Strijbos, 2013 t 195). Mae sawl astudiaeth felly wedi awgrymu bod asesu cyfoedion yn dod yn fwy effeithiol wrth i brofiad myfyrwyr o asesu cyfoedion gynyddu. Er enghraifft, gyda mwy o brofiad, mae cyfoedion yn tueddu i ddefnyddio meini prawf sgorio i raddau helaethach (Sluijsmans et al. 2004). Ond, ar y llaw arall, mae tystiolaeth hefyd wedi awgrymu y gall cyfraddau cyfoedion gael eu gogwyddo gan gyfeillgarwch (CoNECD, 2018, t4). Daeth Dochy et al (1999) i’r casgliad y gall asesu cymheiriaid gael effaith gadarnhaol ar ddysgu ond y gallai gael ei rwystro gan ffactorau cymdeithasol megis cyfeillgarwch, cydgynllwynio, a thegwch canfyddedig (Dochy et al, 1999, t338). 

Er gwaethaf yr optimistiaeth ynghylch asesu cyfoedion fel arfer ffurfiannol, cymharol ychydig o astudiaethau grŵp rheoli sy’n gwerthuso effaith asesu cymheiriaid ar berfformiad academaidd (Flórez a Sammons 2013; Strijbos a Sluijsmans 2010). Er enghraifft, adroddwyd  Wiliam et al. (2004) maint effaith cymedrig o .32 o blaid ymyriad asesu ffurfiannol ond nid oeddent yn gallu pennu cyfraniad unigryw asesu cymheiriaid i gyflawniad myfyrwyr, gan ei fod yn un o fwy na 15 o arferion asesu a gynhwyswyd yn yr ymyriad. (William et al, 2004).  Awgrymodd Topping y gallai asesu cyfoedion, ‘hyrwyddo ymdeimlad o berchnogaeth, cyfrifoldeb personol, a chymhelliant… a gallai hefyd gynyddu amrywiaeth a diddordeb, gweithgaredd a rhyngweithiad, adnabyddiaeth a bondio, hunanhyder, ac empathi at eraill' (Topping,1998 t256).

Methodoleg
Yn y rhan yma bwriedir trafod methodoleg ac egwyddorion moeseg. Penderfynais selio’r fethodoleg ar yr ‘Agwedd Mosaig’ Mae datblygiad y dull Mosaic wedi digwydd trwy ddwy astudiaeth ac adolygiad rhyngwladol. Nod yr astudiaeth wreiddiol oedd datblygu methodoleg ar gyfer cynnwys lleisiau plant ifanc wrth werthuso gwasanaethau plentyndod cynnar. Dewiswyd yr enw, y dull Mosaig, i gynrychioli dod â gwahanol ddarnau neu safbwyntiau ynghyd er mwyn creu delwedd o fydoedd plant, yn unigol ac ar y cyd. Mae'r dull Mosaig yn cyfuno'r fethodoleg draddodiadol o arsylwi a chyfweld â chyflwyno offer cyfranogol (Clark, 2011).  Wnes i ddefnyddio cyfweliadau a holiadur fel dulliau ymchwilio er mwyn casglu data i ateb y cwestiwn ymchwil. Wnes i ddosbarthu holiaduron ar lein trwy ddefnyddio Microsoft Forms a chynnal cyfweliadau grŵp ffocws efo’r sampl sef disgyblion blwyddyn tri, nod yr astudiaeth fel dywedodd Clark yw cynnwys lleisiau plant wrth werthuso. (Clark,A 2011). 
 
Penderfynais ddefnyddio holiadur Rhannol-strwythuredig electronig er mwyn cael adborth a gorolwg o farn tri deg o ddisgyblion ar ddefnyddio asesu cyfoedion fel strategaeth AagD ym mlwyddyn tri. Gwelir yr holiadur yn atodiad dau. Mae holiadur, yn ôl Creswell (2012) yn “ffurf a ddefnyddir mewn cynllun arolwg y mae cyfranogwyr mewn astudiaeth yn ei chwblhau a’i dychwelyd at yr ymchwilydd” (Creswell,2012, t 136).  Mae holiaduron yn ddulliau ymchwil poblogaidd oherwydd eu bod yn cynnig dull cyflym, effeithlon a rhad o gasglu llawer iawn o wybodaeth o samplau sylweddol. Mae'r offer hwn yn arbennig o effeithiol ar gyfer mesur ymddygiad pwnc, hoffterau, bwriadau, agweddau a barn (Cint,2022).  Mae’r holiadur yn offeryn defnyddiol a ddefnyddir yn eang ar gyfer casglu gwybodaeth arolwg, gan ddarparu data strwythuredig, rhifiadol yn aml, y gellir ei weinyddu heb bresenoldeb yr ymchwilydd, ac yn aml mae’n gymharol syml i’w ddadansoddi (Wilson a McLean 1994). Mae gan holiaduron y potensial i gyrraedd cynulleidfa fawr yn gyflym e.e drwy e-bost at grwpiau neu ar wefannau holiaduron ar-lein (Llywodraeth Cymru, 2015).

Awgryma Leary (2014) yn awgrymu rhai cryfderau amlwg ar gyfer y dull ymchwil hwn, gan fod gweinyddu holiadur yn galluogi’r ymchwilydd i gynhyrchu data sy’n benodol i’w ymchwil ei hun ac yn cynnig mewnwelediadau na fyddai ar gael fel arall (O’Leary, 2014).  Ar y llaw arall mae O’Leary (2014) yn honni bod holiaduron ‘yn hynod o anodd eu cael yn iawn’ ac yn aml nid ydynt yn mynd fel y cynlluniwyd (O’Leary, 2014). Un o'r heriau mwyaf y mae marchnatwyr yn ei hwynebu wrth gynnal arolygon yw bod ymatebwyr yn rhoi atebion anonest (Cornell,J, 2023). Efallai y bydd cyfradd yr ymatebion yn isel (Llywodraeth Cymru, 2015). 

Dull arall penderfynwyd casglu data oedd cyfweliadau grŵp ffocws. Wnes I wneud un grŵp ffocws efo pum ddisgybl, gwelir cwestiynau cyfweliad yn atodiad tri. Nod y cyfweliad yw gwahodd plant i gyflwyno eu safbwyntiau eu hunain, yn hytrach nag o safbwyntiau’r oedolion sy’n dehongli ar eu rhan (Eder & Fingerson, 2001). Trwy ddarparu mynediad at yr hyn sydd ‘y tu mewn i ben person’, mae’n ei gwneud hi’n bosibl mesur beth mae person yn ei wybod (gwybodaeth neu wybodaeth), beth mae person yn ei hoffi neu ddim yn ei hoffi (gwerthoedd a hoffterau), a beth mae person yn ei feddwl (agweddau a chredoau) (Tuckman 1972). Mewn cyfweliadau grŵp, gall ymatebwyr ganiatáu trafodaeth i ddatblygu unrhyw bwnc er mwyn casglu ystod eang o ymatebion (H, Hüseyin, 2009, t 208). Mae grwpiau ffocws yn fath o gyfweliad grŵp, ond nid yn yr ystyr o yn ôl ac ymlaen rhwng cyfwelydd a grŵp. Yn hytrach, dibynnir ar y rhyngweithio o fewn y grŵp sy’n trafod pwnc a ddarparwyd gan yr ymchwilydd (Morgan 1988: 9).  Nid yw grwpiau ffocws heb eu hanfanteision. Er enghraifft, maent yn tueddu i beidio â chynhyrchu data rhifiadol, mesuradwy neu gyffredinol; gall fod yn anodd dadansoddi'r data'n gryno; mae nifer y bobl dan sylw yn tueddu i fod yn fach; gallant roi llai o wybodaeth nag arolwg; a gall deinameg y grŵp arwain at ddiffyg cyfranogiad gan rai aelodau a goruchafiaeth gan eraill (e.e. gall gwahaniaethau statws fod yn weithredol), (Louis Cohen, Lawrence Manion & Keith Morrison, 2007, t.376).  

Mae ‘British Educational Research Association’ (BERA) o’r farn y dylai ymchwilwyr addysgol weithredu o fewn moeseg o barch at unrhyw bersonau – gan gynnwys nhw eu hunain – sy’n ymwneud â’r ymchwil y maent yn ei wneud neu sy’n cael ei gyffwrdd gan yr ymchwil y maent yn ei wneud (BERA,2018). Awgryma BERA dylid trin unigolion yn deg, yn sensitif, a chydag urddas a rhyddid rhag rhagfarn, i gydnabod eu hawliau a’r gwahaniaethau sy’n deillio o oedran, rhyw, rhywioldeb, ethnigrwydd, dosbarth, cenedligrwydd, hunaniaeth ddiwylliannol, statws partneriaeth, ffydd, anabledd, gwleidyddiaeth, cred neu unrhyw nodwedd arwyddocaol arall (BERA,2018). Mynna BERA dylai ymchwilwyr gydnabod hawl pob cyfranogwr i dynnu'n ôl o'r ymchwil am unrhyw reswm neu ddim rheswm, ac ar unrhyw adeg, a dylid hysbysu cyfranogwyr o'r hawl hon (BERA,2018). Wrth gynnal yr ymchwil wnes i ddweud hyn ar ddechrau a trwy gydol y broses i wneud yn siŵr fod pawb yn ymwybodol o’r hawl. Ar gyfer disgyblion sydd o dan 18 mae angen caniatâd rhiant a thrafodaeth gyda’r plentyn i weld os ydyn nhw’n fodlon cymred rhan (BERA,2018). Gofynnais am ganiatâd yr ysgol gan ddefnyddio ffurflen caniataid gwelir atodiad pedwar. Ystyrir bod triniaeth gyfrinachol ac anhysbys o ddata cyfranogwyr yn norm ar gyfer cynnal ymchwil. Dylai ymchwilwyr gydnabod hawl sefydliadau a chyfranogwyr unigol i breifatrwydd, a dylent roi eu hawliau i gyfrinachedd ac anhysbysrwydd (BERA, 2018). Lle mae'r ymchwil yn ymdrin â gwybodaeth sy'n ymwneud ag unigolion mae angen amlwg i sicrhau bod y cofnodion a'r data yn cael eu cadw'n ddiogel. Mae gan yr ymchwilydd ddyletswydd i wneud yn siŵr na all y wybodaeth a gesglir dod i’r dwylo anghywir na chael ei defnyddio at unrhyw ddiben heblaw’r un y cafodd ei chasglu ar ei gyfer (Denscombe,M, 2010, t66). Bydd yr holl ddata dwi wedi casglu ar Microsoft forms bydd y data yn cael i grynhoi gan Microsoft Forms ac yna yn cael i storio yna. Bydd ddim ond mynediad gyda fi i’r data ac er mwyn cael mynediad i’r data mae rhaid dilysu’r mynediad efo cyfrinair ac olion bys ar fy ffon bersonol. Gwelir Atodiad un am ffurflen foeseg yr astudiaeth ymchwil, sydd wedi cael i gymeradwyo cyn yr astudiaeth ymchwil.

Os byddaf yn gwneud yr ymchwil yma to byddaf yn wneud cwpwl o bethau yn wahanol er mwyn cryfhau’r fethodoleg. Y peth cyntaf byddaf yn gwneud yw cynyddu'r nifer o gyfranogwyr, er mwyn gwneud hyn byddaf yn gofyn i’r ddau ddosbarth blwyddyn tri cymred rhan yna bydd 56 o gyfranogwyr gadaf. Yr ail beth fyddaf yn gwneud yw gwneud y cyfweliadau yn unigol er mwyn clywed barn fwy personol o’r plant oherwydd roedd y plant yn cytuno efo pwy bynnag oedd yn siarad. Y trydydd peth byddaf yn gwneud i gryfhau’r fethodoleg yw arsylwi wers lle oedd y plant yn asesu cyfoedion er mwyn gweld ansawdd yr asesu a’r ddealltwriaeth. Y peth olaf byddaf yn gwneud yw gwneud holiaduron amser gwahanol o’r dydd wnes i ofyn i’r plant gwneud yr holiaduron yn amser gweithgareddau bore ac roedd llawer yn mynd ymlaen yn yr holl gorneli penderfynodd llawer o blant i beidio gwneud yr holiadur.

Canlyniadau a thrafodaeth
Yma bwriedir trafod effeithiolrwydd yr offer ymchwilio a’r data a gasglwyd. Y Cwestiwn ymchwil yw ‘Beth yw barn dysgwyr blwyddyn tri am asesu cyfoedion?’. Wnes I ddarparu holiaduron i ddisgyblion blwyddyn tri ac yna cynnal cyfweliad grŵp ffocws efo grŵp bach.  Casglwyd cyfuniad o ddata meintiol ac ansoddol. Mae ymchwil meintiol yn casglu data rhifiadol ac yn ei ddadansoddi gan ddefnyddio dulliau ystadegol. Y nod yw cynhyrchu data gwrthrychol, empirig y gellir ei fesur a'i fynegi mewn termau rhifiadol.

Mae ymchwil ansoddol, ar y llaw arall, yn casglu data nad yw'n rhifiadol megis geiriau, delweddau a seiniau. Mae'r ffocws ar archwilio profiadau, safbwyntiau ac agweddau goddrychol, yn aml trwy arsylwi a chyfweliadau. (McLeod, S, 2023)

I ddechrau trafodir canlyniadau’r holiadur. Dychwelodd un deg un o’r cyfranogwyr yr holiadur allan o dri deg. Sylweddolaf yr un themâu yn yr holiaduron ar gyfweliad.  Yn gyffredinol roedd pawb yn gwybod beth oedd asesu cyfoedion i ddechrau. Nododd pob un o’r cyfranogwyr ond am un bod asesu cyfoedion yn ddull defnyddiol o AagD ond fel gwnes i ddweud yn fy rhagdybiaeth roedd yna gyfyngiadau. Yn ôl adborth yr holiadur mae gan asesu cyfoedion manteision, dywedodd disgybl un eu bod yn fantais oherwydd ‘cael feedback o ffrindiau’. Mae hyn yn cefnogi beth ddywedodd Topping 1998 mae ‘asesu cyfoedion yn galluogi myfyrwyr i ymgysylltu’n feirniadol â’r deunydd a aseswyd, i gymharu â chyferbynnu perfformiad â’u cyfoedion’ (Topping 1998). Mae hyn hefyd yn cael i gefnogi efo beth ddywedodd disgybl dau ‘Siawns I weld beth mae pobl arall yn credu ac i weld beth allwch chi wneud i wella’. Mae hyn yn cefnogi beth ddywedodd Llywodraeth Cymru sef fod yna gwerth unigryw i asesu cyfoedion oherwydd efallai y bydd dysgwyr yn derbyn beirniadaeth ar eu gwaith oddi wrth ei gilydd ond ni fydden nhw’n cymryd beirniadaeth athrawon o ddifrif. Byddan nhw’n cyfathrebu mewn iaith y byddai'r dysgwyr eu hunain yn ei defnyddio'n naturiol (Llywodraeth Cymru,2010). Fel dywedodd Liu et al 2016 gall cyfoedion ddefnyddio iaith debyg a mwy hygyrch. Gofynnwyd I’r ymatebwyr nodi heriau asesu cyfoedion dywedodd disgybl dau ‘Rhaid aros am yr athro/athrawes i ddweud yr atebion, gall pobl asesu yn anghywir’, gwnaeth y disgybl yma ddweud dau bwynt cryf. Fel dywedodd Könings gall asesu cyfoedion gof yn wrthgyrchiol wrth ddysgu tasgau Newydd mae’r disgyblion yn gallu marcio yn anghywir ac yna mae hyn yn cefnogi ateb disgybl dau. Fel y dywedodd Peters, Körndle & Narciss, 2018 mae sgaffaldiau yn gwella ansawdd asesu cyfoedion felly os oed dim sgaffaldiau ac mae’r disgybl yn aros i’r athrawes mae hyn yn gallu cymred amser a gall y disgyblion clywed yn anghywir ac yna marcio’r gwaith yn anghywir. 

Yr ail ystyriaeth yw canlyniadau’r cyfweliad. Wrth ddarllen trawsgrifiad y cyfweliad wnes i godio’r data yn ôl themâu sef cryfderau a heriau  (gwelir atodiad pump). Pwrpas codio yw cymhwyso themâu ac is-themâu i'r data. Rydych chi’n bwriadu trefnu’r data yn ‘ddarnau’ hylaw er mwyn i chi allu cymharu ymatebion perthnasol (NFER, 2013).  Dywedodd pob un o’r cyfranogwyr eu bod yn mwynhau asesu cyfoedion. Un ateb wnaeth sefyll allan wrth siarad am y peth anoddach oedd sylwad disgybl tri sef ‘Dim yn gwybod yr ateb iawn’ fel dywedodd Peters, Körndle & Narciss, 2018 mae scaffaldio yn gallu gwella ansawdd asesu cyfoedion, ond ar y llaw arall fel dywedodd Sluijsmans et al 2004 mae asesu cyfoedion yn dod yn fwy effeithiol wrth i brofiad myfyrwyr o asesu cyfoedion cynyddu. Nododd tair o’r cyfranogwyr eu bod yn marcio gwaith eu ffrindiau yn well na thyle nhw fod. Dywedodd disgybl un ‘Jest yn marcio ddim yn gwybod os mae yn gywir’, dangoswyd hyn fod Dochy et al 1999 yn iawn mae asesu cyfoedion yn gallu cael effaith gadanharol ond mae yn gallu cael eu rhwystro gan ffactorau fel cyfeillgarwch.. Wnaeth Maryam Azarnoosh cynnal astudiaeth I edrych os oedd unrhyw ragfarn rhwng ymwneud ag effaith cyfeillgarwch ar sgôr cyfoedion, Er mwyn ymchwilio i unrhyw ragfarn rhwng ymwneud ag effaith cyfeillgarwch ar sgôr cyfoedion bosibl yn gyntaf, cyfrifwyd cyfartaledd y sgoriau a gynigiwyd gan gyfoedion a rhai nad oeddent yn ffrindiau ar gyfer y 3 ysgrif ar wahân. Mae canlyniadau'r prawf-samplau pâr gyda'r gwerth-t o 1.55 a'r gwerth-p o .132 > .05 yn dangos nad oedd gwahaniaeth arwyddocaol rhwng y cywiriadau ffrind a rhai nad ydynt yn ffrind. (Azarnoosh, 2013, t6)	Comment by Sioned Hughes: Efallai, byddai'n ddiddorol manylu mwy ar hyn?
 Yn y cwestiwn olaf lle gofynnwyd a oedd asesu cyfoedion yn helpu efo dysgu gwnaeth disgybl pedwar dweud ‘Helpu fi gwybod os fi yn gwneud rhywbeth wrong’, mae hyn yn gyd fynd efo beth ddywedodd Topping 1998 sef i nodi bylchau neu wallau'r neu wybodaeth eu hunain. Ond mae ateb disgybl dau i’r un cwestiwn yn ateb hollol wahanol ‘Dim really jest marcio gwaith, dim yn gwybod pam ni yn wneud o’. Mae’r disgybl yma yn dangos fod dim rheswm clir pam fod rhaid gwneud o , dywed Flórez a Sammons 2013; Strijbos a Sluijsmans 2010 fod dim astudiaethau i weld os mae asesu cyfoedion yn cael effaith ar berfformiad academaidd.

Casgliad
Bwriedir crynhoi’r canlyniadau a chasglwyd o’r adolygiad llenyddiaeth a’r ymchwiliad gan lunio'r holl a chasglwyd. Nod yr ymchwil oedd dysgu beth yw barn dysgwyr blwyddyn tri am asesu-cyfoedion fel modd o AagD. Nodwyd lawer o gryfderau i asesu cyfoedion fel strategaeth AagD yn yr holiadur a chyfweliad megis; cael adborth o ffrindiau, siawns i weld beth mae pobl arall yn credu ac i weld beth allwch chi wneud i wella a gallwn wybod beth sydd ddim yn iawn. 

Er nodwyd y disgyblion lawer o gryfderau mae yna heriau. Un o’r heriau fwyaf amlwg aeth sefyll allan oedd y plant ddim yn gwybod beth oedd asesu cyfoedion a pam rydym yn gwneud o. Fel dywedodd Flórez a Sammons (2013); Strijbos a Sluijsmans 2010 does dim lawer o astudiaethau grŵp rheoli sydd yn gwerthuso effaith asesu cyfoedion ar berfformiad academaidd (Flórez a Sammons 2013; Strijbos a Sluijsmans 2010).  Adroddwyd  Wiliam et al. (2004) maint effaith cymedrig o .32 o blaid ymyriad asesu ffurfiannol ond nid oeddent yn gallu pennu cyfraniad unigryw asesu cymheiriaid i gyflawniad myfyrwyr, gan ei fod yn un o fwy na 15 o arferion asesu a gynhwyswyd yn yr ymyriad. (William et al, 2004). Dadl Könings yw gall asesu cymheiriaid fod yn wrthgynhyrchiol wrth ddysgu tasgau newydd oherwydd gwybodaeth annigonol y myfyrwyr am y maes (Könings et al. 2019). 

Er arddangoswyd heriau i asesu cyfoedion, mae barn gyffredinol ddisgyblion blwyddyn 3 am asesu cyfoedion yn gadarnhaol.Defnyddir yr astudiaeth ymchwil yma i drawsnewid fy arfer proffesiynol yn y dosbarth. Dwi’n deall pwysigrwydd AagD i ddatblygiad ddisgyblion, megis mae yn galluogi fi fel athro o dan hyfforddiant i baratoi ar gyfer gwersi'r dyfodol a chadw cofnod o’r cynnydd mae disgyblion yn wneud. Dwi hefyd yn deall fod asesu parhaus yn elfen graidd o addysgu a byddaf yn cadw defnyddio a gwella fy sgiliau a gwybodaeth o AagD yn PAP 3. Fel dywed yn safonau proffesiynol addysgu ac awenyddiaeth dwi’n ceisio ‘cyflëir dealltwriaeth helaeth o ystod o ddibenion ac arferion ar gyfer asesu’ (Partneriaeth Dysgu broffesiynol Yr Athrofa, 2022). Noda safonnau Proffesiynol Llywodraeth Cymru fod angen Gwybod sut i ddefnyddio tystiolaeth ac ymchwil i wella fy arferion trwy ystyried y theorïau a’r ymchwil ddiweddaraf gyda chydweithwyr, gan roi sylw i ba mor berthnasol ydynt yng nghyd-destun fy nulliau dysgu ac addysgu fy hun. (Llywodraeth Cymru, 2017)	Comment by Sioned Hughes: Beth am nodi ffynhonnell Llywodraeth Cymru - Safonau Proffesiynol?

